I Canada vokser balsamedelgran fra Newfoundland og Labrador vestover gjennom forholdsvis nordlige deler av Québec og Ontario, og videre vestover gjennom sentrale deler av Manitoba og Saskatchewan til Peace River i nordvestlige Alberta. Den finnes også på Saint-Pierre og Miquelon. I USA vokser balsamedelgran fra nordlige Minnesota sørøstover til Iowa. Sørgrensa går gjennom sentrale Wisconsin og sentrale Michigan til New York og sentrale Pennsylvania. Det finnes også spredte bestander i fjellene i Virginia og Vest-Virginia.